بند امیر د افغانستان د شپږیزې لیګ اتلولي‌ وګټله
د بند امیر ښامارانو لوبډلې مس عینک ته په ماتې ورکولو د شپږیزې لیګ اتل شول.
د بند امیر کپټان راشد خان او د مس عینک کپټان محمد نبي وو. پچه بند امیر وګټله او د بیټینګ پرېکړه یې وکړه. دوې په ۲۰ اورونو کې مخالفې لوبډلې ته د ۱۵۸ منډو هدف ورکړ خو هغوې یوازې ۱۵۴ منډې وکړې شوې او لوبه یې وبایلله. د بند امیر ښامارانو لوبډلې کې جاوید احمدي ۵۵ او حضرت الله ۳۵ منډې وکړې. د مس عینک په لوبډلې کې بیا تر ټولو ډېرې منډې سکندر رضا وکړې چې ۴۰ وې، خو د لوبډلې د بري لپاره یې کافې نه وې. په باولینګ کې بیا ظاهر خان درې او محمد نبي دوه لوبغاړي وسوځول. راشد خان، مسلم موسا، جاوید احمدي او وفادار بیا د مس عینک یو یو لوبغاړي وسوځول. د شپږیزې لیګ سیالۍ د همدغې میاشتې په ۱۲ نېټه پیل شوې،‌چې شاوخوا ۳۰ بهرنيو لوبغاړو، څاروونکو، روزونکو او مبصرینو په کې برخه واخیسته. جعفر هاند په ۲۰۱۷ کې په واشنګټن ډي سي کې په امریکايي پوهنتون کې په نړیوالو مطبوعاتو او اړیکو کې ماستري کړې ده. د ننګرهار په پوهنتون کې یې قضا لوستې ده. له ۲۰۰۷ نه تر ۲۰۱۴ کاله پورې د بي بي سي د نړیوالې او افغان څانګې خبریال او پروډیوسر و. د ۲۰۱۴ کال له پیل راهیسې په واشنګټن کې د امریکا غږ اشنا راډیو/تلویزون خبریال دی.